ལོ་རེའི་ཟླ༥པ་ནས༦པར་དབྱར་རྩྭ་དགུན་འབུ་རྐོ་བའི་ཡུན་ཐུང་ཐུང་ལ་མི་འབོར་ཆེན་རྩྭ་ཐང་དུ་ཞུགས་ཏེལེབ་བརྐོདང་།རྩྭ་ཐང་རྡོག་སྣད།འཚོ་བའི་གད་སྙིགས་དོར་བའི་གནད་དོན་ལ་དམིགས་ཏེ།དབྱར་རྩྭ་དགུན་འབུ་ཐོན་ཁུལ་སོ་སོས་ཐབས་འདྲ་མིན་བཀོལ་ནས་རྐོ་བ་ལུགས་མཐུན་དང་འགོ་མཇུག་ལྡན་པར་གཅུན་འདོམས་བྱེད་ཚུལ།དེ་མིན་ཡུལ་ཤུལ་ཁུལ་གྱིས་ཐོལ་བྱུང་མང་ཚོགས་ཟིང་ཆ་ཐག་གཅོད་གྲོས་འཆར་བཞག་ཡོད་པ་དང་ལམ་མདོ་གཙོ་ཤོས་སུ་དབྱར་རྩྭ་དགུན་འབུ་འཚོལ་བསྡུའི་དོ་དམ་ས་ཚིགས་བཙུགས་པ།འབྲི་སྟོད་དང་ཆུ་དམར་ལེབ།ནང་ཆེན་སོགས་རྫོང་གིས་དབྱར་རྩྭ་དགུན་འབུ་རྐོ་བཅད་ཀྱི་བརྡ་འཕྲིན་གསར་འགྱུར་དང་ཁ་པར་དུ་བཏང་ནས།ཕྱིའི་མི་ཐོན་ཁུལ་དུ་ཡོང་བའི་ཆུ་འགོ་བཀག་ཚུལ།ཀྲུང་གོའི་དབྱར་རྩྭའི་རྫོང་དང་པོརུ་འབོད་པའི་རྫ་སྟོད་རྫོང་གིས་འབུ་རྐོའི་ཐོབ་ཐང་དང་དུས་ཡུན་བཟུང་བ་མ་ཟད།རྩྭ་ཐང་གསབ་དངུལ་གྱི་ཚད་གཞི་དང་བགོ་བཤའི་ཐབས་ལམ་གཏན་ཕབ་བྱས་ཡོད་པའི་སྐོར་བཀོད་འདུག